Kame-kamen ′yan adawa a Masar | Labarai | DW | 28.11.2014
Kame-kamen 'yan adawa a Masar
Hukumomin tsaro a Masar sun kama mutane fiye da dari kafin wata zanga-zangar da magoya bayan tsohon shugaban kasar Mohamed Morsi suka kira a wannan Jumma'a.
Ofisfin ministan tsaron cikin gidan kasar ta Masar ne ya sanar da kame mutane akalla 107, kafin zanga-zangar nuna kin jinin gwamnati da suka shirya gudanarwa a wannan Jumma'a. Tun dai kifar da gwamnatin Mohamed Morsi, sabbin hukumomin kasar ta Masar ke shan gwagwarmaya tare da neman toshe duk wata kafa ta zanga-zanga ga magoya bayan tsofon shugaban kasar, inda ake zargin su da shirya zanga-zanga mai muni gami da tashe-tashen hankula.
Edita : Umaru Awal
Muhimman kalmomi Masar, Mohamed Morsi, Zanga-zanga, Musulmai
Permalink https://p.dw.com/p/1Dwan